**Doložka**

**vybraných vplyvov**

**A.1. Názov materiálu:**

Návrh zákona o príspevku za zásluhy v športovej oblasti

**Termín začatia a ukončenia PPK:**

Pripomienkové konanie sa neuskutočnilo. Návrh zákona bol predmetom posúdenia zo strany Slovenského olympijského výboru a Slovenského paralympijského výboru, ktorých pripomienky sú v návrhu zákona zapracované.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

**A.4. Alternatívne riešenia**

Návrh zákona sa predkladá v dvoch alternatívach týkajúcich sa veku oprávnenej osoby.

Alternatíva I. ustanovuje pre vznik nároku na príspevok dosiahnutie 35 rokov veku. Predpokladá sa, že pri zohľadnení podmienky dosiahnutia 35 rokov veku sa nárok na príspevok bude týkať cca. 80 – 90 osôb, pričom vplyv na rozpočet verejnej správy bude predstavovať cca. 468,5 tis. eur ročne. O uvedené prostriedky je potrebné navýšiť rozpočtovú kapitolu Ministerstva školstva, vedy, výskumu a športu Slovenskej republiky.

Alternatíva II. ustanovuje pre vznik nároku na príspevok dosiahnutie 40 rokov veku. Predpokladá sa, že pri zohľadnení podmienky dosiahnutia 40 rokov veku sa nárok na príspevok bude týkať cca. 70 – 80 osôb, pričom vplyv na rozpočet verejnej správy bude predstavovať cca. 390 tis. eur ročne. O uvedené prostriedky je potrebné navýšiť rozpočtovú kapitolu Ministerstva školstva, vedy, výskumu a športu Slovenskej republiky.

**A.5. Stanovisko gestorov**